**แผนการจัดการองค์ความรู้ในองค์กร**

**องค์การบริหารส่วนตำบลบัวสลี อำเภอแม่ลาว จังหวัดเชียงราย**

**1. บทนำ**

**"การจัดการความรู้ (Knowledge Management: KM)** การจัดการความรู้หรือ (KM) ซึ่งที่ย่อมาจากคาว่า “**Knowledge Management**” คือ การรวบรวมองค์ความรู้ที่มีอยู่ในส่วนราชการซึ่งกระจัดกระจายอยู่ในตัวบุคคลหรือเอกสารมาพัฒนาให้เป็นระบบ เพื่อให้ทุกคนในองค์กรสามารถเข้าถึงความรู้และพัฒนาตนเองให้เป็นผู้รู้ นำความรู้ที่ได้ไปประยุกต์ใช้ในการปฏิบัติงานให้เกิด ประสิทธิภาพ อันจะส่งผลให้องค์กรมีความสามารถในเชิงแข่งขันสูงสุด (อ้างอิงจาก สานักงาน ก.พ.ร.) (KM) ไม่ใช่เป้าหมายแต่เป็นเครื่องมือที่จะช่วยให้มีการสร้าง รวบรวม จัดระบบ เผยแพร่ ถ่ายโอนความรู้ที่เป็นประโยชน์เพื่อให้สามารถนำไปประยุกต์ใช้ในสถานการณ์ต่างๆ ได้ทันเวลาและทันเหตุการณ์ จะส่งผลให้การปฏิบัติงานของคนในองค์กรมีคุณภาพและมีประสิทธิภาพเพิ่มมากขึ้น ซึ่งจะทำให้องค์กรบรรลุเป้าหมายตามวิสัยทัศน์ พันธกิจขององค์กรและเป็นองค์กรแห่งการเรียนรู้ (Learning Organization)

การจัดการความรู้เป็นกิจกรรมการรวบรวมองค์ความรู้ที่อยู่ในองค์กร ซึ่งกระจัดกระจายอยู่ในตัวบุคคลหือเอกสารมาพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้องค์กรมีความสามารถในการแข่งขันสูงสุด องค์การบริหารส่วนตำบลบัวสลีเป็นที่รวมบุคคลที่มีความรู้ ความเชี่ยวชาญและประสบการณ์ที่หลากหลาย ดังนั้นการจัดการองค์ความรู้ที่มีอยู่เหล่านั้นตามแนวคิดระบบบริหารความรู้ในองค์กร จึงเป็นสิ่งที่จะก่อให้เกิดประโยชน์อย่างยิ่งต่อองค์การบริหารส่วนตำบลบัวสลี ที่จะสามารถพัฒนาไปสู่องค์กรแห่งการเรียนรู้ สร้างวัฒนธรรมองค์กรให้เกิดการเรียนรู้ที่เท่าเทียมกัน มีความรู้ตามมาตรฐานกำหนดตำแหน่ง และยังความรู้ในงานด้านอื่น ๆ ที่เกี่ยวข้องในองค์กรทำให้บุคลากรเกิดการพัฒนาตนเองและพัฒนากลุ่มอย่างต่อเนื่อง มีการแลกเปลี่ยนเรียนรู้และประสบการณ์ ซึ่งกันและกัน สร้างกิจกรรมให้เกิดการเรียนรู้ร่วมกัน สร้างมูลค่าเพิ่มให้แก่องค์การบริหารส่วนตำบลบัวสลี

**1.1 คณะทำงานการจัดการความรู้**

เพื่อให้การจัดการความรู้ขององค์การบริหารส่วนตำบลบัวสลี เป็นไปด้วยความเรียบร้อย จึงแต่งตั้งคณะทำงานการจัดการความรู้ ดังนี้

1. **ผู้บริหารด้านการจัดการองค์ความรู้ในองค์กร** ได้แก่ นายชาติ สุภารัตน์ นายกองค์การบริหารส่วนตำบลบัวสลี

มีหน้าที่และความรับผิดชอบ ดังนี้

1) เป็นผู้ทบทวนและให้ความเห็นชอบแผนการจัดการความรู้

2) ให้การสนับสนุน ในด้านต่าง ๆ เช่น ทรัพยากรที่จำเป็นต่อการจัดทำแผนการจัดการความรู้ การดำเนินการตามแผนการจัดการความรู้ เป็นต้น

3) ให้คำปรึกษาเกี่ยวกับแนวทางการแก้ปัญหา อุปสรรคต่าง ๆ ที่เกิดขึ้นกับคณะทำงานการจัดการความรู้

2. **หัวหน้าคณะทำงานการจัดการองค์ความรู้ในองค์กร** ได้แก่ นายพจน์ มหาวรรณ์ ปลัดองค์การบริหารส่วนตำบลบัวสลี

มีหน้าที่และความรับผิดชอบ ดังนี้

1) จัดทำแผนการจัดการความรู้ขององค์กรปกครองส่วนท้องถิ่น เพื่อเสนอผู้บริหาร ด้านการจัดการความรู้ ในการทบทวนและให้ความเห็นชอบแผนการจัดการความรู้

2) รายงานผลการดำเนินงานและความคืบหน้าของการดำเนินกิจกรรมตามแผนการจัดการความรู้ให้ผู้บริหารด้านการจัดการความรู้ทราบ

- 2 -

3) ผลักดันการดำเนินกิจกรรมตามแบบแผนการจัดการความรู้ให้บรรลุผลสำเร็จตามเป้าหมายที่กำหนด

4) ติดตามความก้าวหน้าและประเมินผลการดำเนินกิจกรรมตามแผนการจัดการความรู้เพื่อหาแนวทางแก้ไข

**3. คณะทำงานการจัดการองค์ความรู้ในองค์กร ได้แก่**

1. นายพจน์ มหาวรรณ์ ปลัดองค์การบริหารส่วนตำบล ประธานคณะทำงาน

2. นางสาวรัชนีพรรณ กันธิยะ รองปลัดองค์การบริหารส่วนตำบล คณะทำงาน

3. นางสาวรจนา เชื้อเมืองพาน หัวหน้าสานักปลัด อบต. คณะทำงาน

4. นางชญาดา ตรงต่องาน ผู้อานวยการกองคลัง คณะทำงาน

5. นายเสน่ห์ อุปละ ผู้อานวยการกองช่าง คณะทำงาน

6. นายศุภชัย ทาแกง นักทรัพยากรบุคคล เลขานุการ

มีหน้าที่และความรับผิดชอบ ดังนี้

1) ร่วมจัดทำแผนการจัดการความรู้

2) เป็นผู้นำหลักในการถ่ายทอดหลักการและกรอบแนวทางการจัดการความรู้ให้แก่บุคลากรในองค์การบริหารส่วนตำบลบัวสลี ได้ตระหนักถึงความสำคัญและเข้ามามีส่วนร่วมในกระบวนการจัดการความรู้มากขึ้น

3) รวบรวมความรู้ (Knowledge Management :KM) เป็นคู่มือในการปฏิบัติงานไว้ในองค์กร

4) แจ้งให้พนักงานทราบและถือปฏิบัติต่อไป

**1.2 ขอบเขต KM (KM Focus Area)**

คณะทำงานจัดการความรู้องค์การบริหารส่วนตำบลบัวสลี ได้พิจารณาดำเนินการจำแนกความรู้ที่จำเป็นต่อการปฏิบัติงานตามยุทธศาสตร์การบริหารองค์กรที่ตอบสนองต่อพันธกิจขององค์กร การปฏิบัติงานด้านภารกิจขององค์การบริหารส่วนตำบลบัวสลี

**1.3 ปัจจัยแห่งความสำเร็จ (Key Success Factor)**

ปัจจัยแห่งความสำเร็จ เพื่อให้การดำเนินการจัดการความรู้ตามเป้าหมาย KM สามารถนำไปปฏิบัติได้อย่างเป็นรูปธรรมภายในองค์การบริหารส่วนตำบลบัวสลี คือ

1. การดำเนินการอย่างต่อเนื่อง ตลอดจนการสนับสนุนอย่างต่อเนื่องของคณะทำงาน

2. ความมุ่งมั่นของผู้บริหารและพนักงาน

3. การสร้างแรงจูงใจในการสนับสนุนด้นงบประมาณ

4. ให้รางวัลยกย่องชมเชยผู้ที่มีส่วนร่วม มีความรู้ จัดการองค์ความรู้ในตัวบุคลากรแต่ละคน

5. พนักงานส่วนตำบลทุกคนให้ความร่วมมือในการที่จะเข้าร่วมโครงการ

- 3 -

**บทที่ 2 แนวทางการจัดการองค์ความรู้ในองค์กร**

**1. กรอบแนวทางในการจัดระบบองค์ความรู้ในองค์กร**

 องค์กรต้องสร้างกระบวนการ การจัดการความรู้ (Knowledge Management) ให้เกิดขึ้น โดยต้องมีการพัฒนาความรู้เพื่อให้มีลักษณะเป็นองค์การแห่งการเรียนรู้อย่างสม่ำเสมอ โดยมีกระบวนการ 7 ขั้นตอน ดังนี้

(1) การบ่งชี้ความรู้ (Knowledge Identification) เช่น พิจารณาว่า วิสัยทัศน์ พันธกิจ เป้าหมายขององค์กรคืออะไร และเพื่อให้บรรลุเป้าหมาย เราจำเป็นต้องรู้อะไร โดยขณะนี้เรามีความรู้อะไรบ้าง อยู่ในรูปแบบใด อยู่ที่ใคร ทั้งภายในและภายนอกองค์กร

(2) การสร้างและแสวงหาความรู้ (Knowledge Creation and Acquisition) เช่น การสร้างความรู้ใหม่ การแสวงหาความรู้จากภายนอก การรักษาความรู้เก่า การกำจัดความรู้ที่ใช้ไม่ได้แล้ว

(3) การจัดความรู้ให้เป็นระบบ (Knowledge Organization) เป็นการวางโครงสร้างความรู้ เพื่อเตรียมพร้อมสำหรับการเก็บความรู้อย่างเป็นระบบในอนาคต

(4) การประมวลและกลั่นกรองความรู้ (Knowledge Codification and Refinement) เช่น การปรับปรุงรูปแบบเอกสารให้เป็นมาตรฐาน การใช้ภาษาเดียวกัน การปรับปรุงเน้อหาให้สมบูรณ์

(5) การเข้าถึงความรู้ (Knowledge Access) เป็นการทำให้ผู้ใช้ความรู้นั้นเข้าถึงความรู้ที่ต้องการได้ง่ายและสะดวก เช่น ระบบเทคโนโลยีสารสนเทศ Web Board กระดานประชาสัมพันธ์ เป็นต้น

(6) การแบ่งปันแลกเปลี่ยนความรู้ (Knowledge Sharing) สามารถดำเนินการได้หลายวิธี โดยกรณีเป็น Explicit Knowledge อาจจัดทำเป็นเอกสาร ระบบฐานข้อมูลความรู้ ระบบเทคโนโลยีสารสนเทศ หรือ กรณีเป็น Tacit Knowledge อาจจัดทำเป็นระบบกิจกรรมชุมชนแห่งการเรียนรู้ การสับเปลี่ยนงาน การยืมตัว เวทีแลกเปลี่ยนเรียนรู้ ทีมข้ามสายงาน เป็นต้น

(7) การเรียนรู้ (Learning) ควรทำให้การเรียนรู้เป็นส่วนหนึ่งของงาน เช่น เกิดระบบการเรียนรู้จาก สร้างองค์ความรู้-นำความรู้ไปใช้-เกิดการเรียนรู้และประสบการณ์ใหม่และหมุนเวียนต่อไปอย่างต่อเนื่อง

**2. กรอบแนวทางในการเข้าถึงองค์ความรู้**

เพื่อให้องค์กรประสบความสำเร็จตามวิสัยทัศน์ เป้าหมาย และกลยุทธ์ที่กำหนดไว้ หน่วยงานจำเป็นต้องมีการติดตามและประเมินผลงาน การวิเคราะห์และสร้างองค์ความรู้ในระดับองค์กร ดังนั้น องค์กรต้องมีการเลือกองค์ความรู้ และกำหนดตัวชี้วัดที่เหมาะสมและสอดคล้อง หลังจากนั้นต้องสรุปว่า อะไรคือข้อมูลสารสนเทศ องค์ความรู้ ตัวชี้วัดที่ต้องมี หลังจากนั้น จึงรวบรวมและจัดเก็บในแต่ละขั้นตอนและกระบวนการบริหารงานต้องมีการกำหนดความถี่ในการจัดเก็บ ผู้รับผิดชอบและวิธีการจัดเก็บ ซึ่งเมื่อได้ข้อมูลสารสนเทศและองค์ความรู้ดังกล่าวข้างต้น จะต้องมีการแลกเปลี่ยนเรียนรู้รวมทั้งถ่ายทอดใช้ในการบริหารงานทั้งระดับองค์กรและระดับกระบวนการเพื่อให้เป็นไปตามวิสัยทัศน์ เป้าหมายและทิศทางขององค์กร ดังนี้

1. การบ่งชี้ความรู้และข้อมูล ตัวชี้วัดที่มีผลต่อการบรรลุวิสัยทัศน์ เป้าหมาย และกลยุทธ์ขององค์กร ทั้งนี้ จะต้องขอความเห็นจากทุกคน ทุกหน่วยงานที่เกี่ยวข้อง หรอแม้กระทั้งผู้ที่มีส่วนได้ส่วนเสียจากภายนอก เพื่อให้ครอบคลุมทุกประเด็น

2. การสร้างและแสวงหาความรู้ เพื่อรวบรวมองค์ความรู้และผลการวัดและการวิเคราะห์ที่ได้กำหนดความต้องการไว้ในข้อ 1 ทั้งนี้สามารถหาแหล่งความรู้และข้อมูลจากทั้งภายในและภายนอกองค์กร

- 4 -

3. ดำเนินการจัดทำระบบในการจัดการองค์ความรู้ ข้อมูล และสารสนเทศที่ได้จากข้อ 2 เพื่อให้พร้อมใช้งานสำหรับผู้ที่เกี่ยวข้องและสามารถอ้างอิงทั้งในปัจจุบันและอนาคต 92 หมวด 4 การวัด การวิเคราะห์ และการจัดการความรู้

4. การประมวลและกลั่นกรองความรู้ องค์กรจะต้องดำเนินการตั้งคณะทำงานที่มีองค์ความรู้ ตามที่กล่าวไว้ในข้อ 1 เพื่อทำการประเมินและกลั่นกรององค์ความรู้ที่ถูกต้อง แม่นยำ ก่อนที่จะทำการเผยแพร่ทั้งภายในและภายนอก ซึ่งจะต้องระวังเป็นอย่างมาก เนื่องจากมีผลต่อความเชื่อมั่นขององค์กรต่อสาธารณชน

5. การเข้าถึงความรู้ ข้อมูล สารสนเทศ องค์ความรู้ทั้งหมดที่เกิดขึ้นในองค์กรจะต้องพร้อมใช้งานและบุคลากรที่เกี่ยวข้องสามารถเข้าถึงได้อย่างสะดวกสบายและมีประสิทธิภาพ อย่างไรก็ตามในเรื่องความปลอดภัยของข้อมูลจะต้องมีการพิจารณาเตรียมความพร้อมไว้เป็นอย่างดี พร้อมทั้งมีแผนฉุกเฉินและแผนสำรองเป็นอย่างดี หากเกิดภัยพิบัติ หรือความไม่สงบในกรณีต่างๆ

6. การแบ่งปันแลกเปลี่ยนความรู้ หลังจากสร้างความพร้อมในเร่องกระบวนการจัดเก็บและพร้อมใช้งานไปแล้วนั้น องค์กรมีการนำความรู้ไปใช้งานและนำกลับมาแลกเปลี่ยนด้วยวิธีการต่างๆ อาทิ ชุมชนแห่งการเรียนรู้ เวทีสัมมนา การเขียนบทความ การเล่าประสบการณ์ที่ดีและบทเรียนจากการนำไปปฏิบัติ

7. การเรียนรู้ หลังจากการแลกเปลี่ยนเรียนรู้ในข้อที่ 6 การนำความรู้ไปปฏิบัติจริง ส่งผลให้การสร้างองค์ความรู้ใหม่และฐานองค์ความรู้ขององค์กรขยายใหญ่ขึ้นและเป็นองค์ความรู้ที่สลับซับซ้อนและทรงคุณค่ามากขึ้น ซึ่งสามารถใชเป็นดัชนีความสำเร็จของการจัดการความรู้ได้เป็นอย่างดี ทั้งนี้ หากมีการพิจารณาปรับเปลี่ยนวิสัยทัศน์ เป้าหมาย กลยุทธ์ ขององค์กร องค์กรสามารถดำเนินการการจัดการความรู้ตั้งแต่ขั้นตอนที่ 1 จนถึง 7 ได้อย่างต่อเนื่อง และพัฒนาองค์ความรู้ใหม่ๆ ให้เกิดขึ้นในองค์กรต่อไป

**3. การสร้างเครือข่ายองค์ความรู้**

1. การสร้างทีม (Team Work) ในการสร้างจะต้องชี้แจง Concept KM กับบุคลากรทุกระดับ ผู้ทำหน้าที่มาจากทีมงาน 2 ส่วน คือ ผู้บริหารด้านจัดการความรู้ในส่วนราชการ (CKO) และผู้มีความรู้และประสบการณ์ด้าน KM การดำเนินการจะถูกถ่ายทอดโดยไม่ให้รู้ตัว แต่จะบูรณาการไปกับงานประจำที่มีอยู่ หลังจากนั้น จึงจัดห้องบรรยายให้ความรู้แก่ผู้ปฏิบัติงาน ทุกคน

2. หาเครือข่ายเพื่อช่วยขับเคลื่อนทั้งองค์กร โดยใช้บุคลากรที่มีคุณภาพทั้งหมดที่มีอยู่ รวบรวมรายละเอียดทำเป็นเครือข่ายขององค์กร

3. สร้างเครือข่ายให้กับหน่วยงานภายในองค์กร โดยกระตุ้นให้มีการแลกเปลี่ยน โดยใช้ปัญหาเป็นตัวตั้งและนำปัญหาเหล่านั้นมาแก้ปัญหา เช่น จากความเสี่ยง ข้อติดขัดในการทำงาน หรือความสำเร็จในการทำงาน โดยให้ทุกคนได้เล่าเรื่องราวแห่งความสำเร็จที่เคยทำ หรือเคยมีประสบการณ์ พร้อมทั้งนำเรื่องราวดีๆ เหล่านั้นไปใช้ในการปฏิบัติงานและสร้างเวที หรือกระตุ้นให้เกิดเวที เพื่อให้ทุกคนในหน่วยงานได้ร่วมกันแลกเปลี่ยนเรียนรู้ และหาข้อตกลงในการแก้ปัญหาร่วมกัน อันจะนำไปสู่ Best Practice ที่ทรงคุณค่า เพื่อเก็บเป็นคลังความรู้และถ่ายทอดต่อไป

4. สร้างเครือข่ายระหว่างหน่วยงานภายในองค์กร โดยการกระตุ้นให้มีการแลกเปลี่ยน โดยใช้ Best Practice เป็นตัวตั้ง และกระตุ้นให้เกิดการแลกเปลี่ยนในเรื่องที่เกี่ยวข้องหลาย ๆ ทีมงาน และกระตุ้นให้แต่ละทีมกำหนดแผนแลกเปลี่ยนเรียนรู้ซึ่งกันและกันอย่างต่อเนื่อง และรวบรวมองค์ความรู้ให้เป็นระบบ โดยดำเนินการจัดทำฐานข้อมูลในรูปเอกสารอิเล็กทรอนิกส์ ยกย่องชมเชยและให้รางวัล

- 5 -

**ปัจจัยแห่งความสำเร็จ** การสร้างเครือข่ายองค์ความรู้จะสำเร็จได้ต้องได้รับการสนับสนุนและความร่วมมือจากผู้บริหารทุกระดับ ความพร้อมของทีมงานผู้มีประสบการณ์ในการจัดการความรู้ มีเวทีที่ชัดเจน และสามารถนำไปใช้ในชีวิตประจำวัน โดยเฉพาะอย่างยิ่งจะต้องแทรกซึมไปกับงานประจำ ตลอดจนมีการเสริมแรงโดยการให้รางวัล จึงจะสำเร็จได้

**4. การบริหารจัดการองค์ความรู้สู่องค์กรตามแนว PMQA หมวด 4**

1. ส่วนราชการต้องมีระบบฐานข้อมูลผลการดำเนินงานตามแผนยุทธศาสตร์และแผนปฏิบัติ รวมทั้งผลการดำเนินงานของตัวชี้วัดตามคำรับรองปฏิบัติราชการที่ครอบคลุม ถูกต้อง และทันสมัย

2. ส่วนราชการทบทวนฐานข้อมูลเพื่อสนับสนุนการปฏิบัติงานของกระบวนการที่สร้างคุณค่า ที่จัดทำไว้ใน พ.ศ. 2551 และต้องมีฐานข้อมูลเพื่อสนับสนุนการปฏิบัติงานของกระบวนการที่สร้างคุณค่าเพิ่มเติมอย่างน้อย 2 กระบวนการ

3. ส่วนราชการต้องมีระบบเทคโนโลยีสารสนเทศเพื่อให้ประชาชนสามารถเข้าถึงข้อมูลข่าวสารได้อย่างเหมาะสม

4. ส่วนราชการต้องมีระบบการติดตาม เฝ้าระวัง และเตือนภัย (Warning System) เช่น การกำหนดระบบเตือนภัยแบบสัญญาณไฟจราจร การจัดห้องปฏิบัติการที่บ่งชี้ของการเปลี่ยนแปลงที่เกิดขึ้น

5. ส่วนราชการต้องมีระบบบริหารความเสี่ยงของระบบฐานข้อมูล และสารสนเทศ

6. ส่วนราชการต้องจัดทำแผนการจัดการความรู้ และนำแผนไปปฏิบัติ จะต้องแสดงผลการจัดการความรู้ KM Action Plan อย่างน้อย 3 องค์ความรู้ ตามแนวทางที่กำหนด และรายงานผลการดำเนินงานตามแผน โดยดำเนินกิจกรรมตามแผนการจัดความรู้ได้สำเร็จครบถ้วนทุกกิจกรรม และสามารถดำเนินการที่ครอบคลุมกลุ่มเป้าหมายได้ไม่น้อยกว่าร้อยละ 80 ในทุกกิจกรรมแลกเปลี่ยนเรียนรู้ที่ระบุไว้

**บทที่ 3 แผนการจัดการองค์ความรู้ในองค์กร (KM Action Plan)**

|  |
| --- |
| **แผนการจัดการความรู้ (KM Action Plan) : กระบวนการจัดการความรู้ (KM Process)**  |
| ชื่อหน่วยงาน : องค์การบริหารส่วนตำบลบัวสลี อำเภอแม่ลาว จังหวัดเชียงรายประเด็นยุทธศาสตร์ : ยุทธศาสตร์ที่ 5 การพัฒนาด้านการพัฒนาระบบบริหารจัดการที่ดีเป้าประสงค์ 1. ประชาชนมีความพึงพอใจในคุณภาพในการให้บริการภาครัฐ 2. ท้องถิ่นมีความเข้มแข็งสามารถบริหารจัดการและแก้ไขปัญหาด้วยตนเองเป้าหมาย KM (Desired State) : การสนับสนุนส่งเสริมให้บุคลากรในสังกัดได้รับการพัฒนาศักยภาพความรู้ ความสามารถทางด้านต่างๆ เช่น การฝึกอบรม/สัมมนาในหลักสูตรต่างๆหน่วยที่วัดผลได้เป็นรูปธรรม : พนักงานส่วนตำบลในสังกัดไดรับการพัฒนาศักยภาพ |
| **ลำดับ** | **กิจกรรม** | **วิธีการสู่ความสำเร็จ** | **ระยะเวลา** | **ตัวชี้วัด** | **เป้าหมาย** | **ผู้รับผิดชอบ** |
| 1 | การสร้างและแสวงหาความรู้-ภายใน อบต.-ภายนอก อบต. | -จัดหรือส่งอบรม / สัมมนา / ศึกษาดูงาน | ปีงบประมาณ 2560 | จำนวนบุคลากรที่ได้รับการอบรม / สัมมนา / ศึกษา ดูงาน  | บุคลากรได้รับการอบรม / สัมมนา / ศึกษาดูงาน  | หัวหน้าส่วนราชการแต่ละส่วน/กอง |
| 2 | การจัดความรู้ให้เป็นระบบ-บอร์ดประชาสัมพันธ์-เว็ปไซค์ -จัดทำรูปเล่ม/รายงาน/แผ่นพับ | -รวบรวมความรู้เป็นหมวดหมู่และจัดทำฐานข้อมูล | ปีงบประมาณ 2560 | จำนวนฐานข้อมูลความรู้ด้านต่างๆ | บุคลากรในองค์กรได้รับความรู้เพิ่ม | หัวหน้าส่วนราชการแต่ละส่วน/กอง |
| 3 | การประมวลและกลั่นกรองความรู้-ปรับปรุงรูปแบบเอกสารข้อมูลให้เป็นมาตรฐานสมบูรณ์ | -ปรับปรุงฐานข้อมูลความรู้ของบอร์ดประชาสัมพันธ์/เว็ปไซค์  | ปีงบประมาณ 2560 | จำนวนฐานข้อมูลความรู้ด้านต่างๆที่ได้รับการปรับปรุง | ฐานข้อมูลความรู้ที่ได้รับการปรับปรุง | หัวหน้าส่วนราชการแต่ละส่วน/กอง |

- 6 -

|  |  |  |  |  |  |  |
| --- | --- | --- | --- | --- | --- | --- |
| **ลำดับ** | **กิจกรรม** | **วิธีการสู่ความสำเร็จ** | **ระยะเวลา** | **ตัวชี้วัด** | **เป้าหมาย** | **ผู้รับผิดชอบ** |
| 4 | การเข้าถึงความรู้-บอร์ดประชาสัมพันธ์- เว็ปไซค์- ศูนย์ข้อมูลข่าวสาร | -รวบรวมความรู้เพื่อติดประกาศ /บันทึก / จัดเก็บ | ปีงบประมาณ 2560 | จำนวนการเข้าถึงฐานข้อมูลความรู้ด้านต่างๆ | มีจำนวนการเข้าถึงฐานข้อมูลความรู้ด้านต่างๆ | หัวหน้าส่วนราชการแต่ละส่วน/กอง |
| 5 | การแบ่งปันแลกเปลี่ยนความรู้- บอร์ดประชาสัมพันธ์- เว็ปไซค์-จัดทำรูปเล่ม-จัดทำรายงาน-แผ่นพับ | -ให้บุคลากรที่ได้รับการพัฒนาศักยภาพด้านๆเข้าร่วมประชุม/รายงานผลการอบรม | ปีงบประมาณ 2560 | จำนวนการประชุมเพื่อแลกเปลี่ยนความรู้ /จัดทำรายงาน/บันทึกทึกข้อมูลในเว็ปไซค์เทศบาล.  | บุคลากรในองค์กรได้รับความรู้เพิ่ม | หัวหน้าส่วนราชการแต่ละส่วน/กอง |
| 6 | การเรียนรู้-การสร้างองค์ความรู้-การนำความรู้ในไปใช้ | -ประชาสัมพันธ์ / เว็ปไซค์/ ศูนย์ข้อมูลข่าวสาร/ทำแผ่นพับ | ปีงบประมาณ 2560 | การจัดทำ/บันทึกข้อมูลประชาสมพันธ์ | มีจำนวนการจัดทำ/บันทึกข้อมูล | หัวหน้าส่วนราชการแต่ละส่วน/กอง |

- 7 -